

**PROIECT SISTEME MULTIAGENT**

**Conducător științific:**

**Conf. Dr. Ing. Dan ROSENBERG**

**Studenți:**

**Diana DUMITRU**

**Bogdan PATRANIA**

**Marina RADU**

**Gabriel TOMUȚA**

**BRAȘOV, 2024**

# Tema proiectului

## Tema Propusă

Tema de proiect A: (9)

Realizati o aplicație JADE care sa creeze 5 agenți care să primească mesaje de la o interfață grafică. Exemplificați folosind agenți BDI.

## Tema Aleasă

Restaurant Inteligent

Cei 5 agenți constau din:

* ManagerAgent: Gestionează operațiunile generale ale restaurantului și se ocupă de solicitările utilizatorilor;
* ChefAgent: Agent cu aptitudinea de bucătar. Acesta se ocupă de prepararea alimentelor;
* WaiterAgent: Agent cu aptitudine de chelner: livrează mâncarea la masă, transportă comanda la bucătărie și curăță mesele;
* TableAgent: Gestionează înregistrările privind mesele din restaurant;
* CheckoutAgent: Calculează profitul restaurantului pentru ziua respectivă.

# Implementarea soluției

Proiectul nostru utilizează JADE (Java Agent Development Framework) pentru a simula managementul unui restaurant printr-o arhitectură multi-agent. Scopul acestui proiect este de a demonstra cum agenții software pot interacționa pentru a îndeplini sarcini complexe într-un mediu dinamic. Sistemul nostru folosește agenți de tip BDI (Belief-Desire-Intention), un model care permite agenților să ia decizii bazate pe convingeri, dorințe și intenții, ceea ce îi face capabili să gestioneze situații complexe și imprevizibile.

Modelul BDI este inspirat din teoria acțiunii practice și permite agenților să funcționeze într-un mod similar cu cel al oamenilor. Agenții noștri BDI sunt programați să perceapă mediul înconjurător, să actualizeze starea internă a convingerilor lor (beliefs), să genereze dorințe (desires) pe baza obiectivelor de atins și să formuleze intenții (intentions) care ghidează acțiunile lor pentru a îndeplini aceste obiective. Proiectul simulează un mediu realist de operare a unui restaurant. Acest mediu este guvernat de cei cinci agenți, responsabili de diferite acțiuni create în baza unor scenarii definite apriori.

Agentul Manager are rolul principal de a interacționa direct cu clienții și de a coordona activitatea celorlalți agenți specializați. Acesta primește cererile de la clienți, le interpretează pentru a înțelege tipologia lor și le direcționează către agenții relevanți, cum ar fi Agentul Table pentru cereri de rezervare a mesei, Agentul Waiter pentru comenzi de mâncare sau Agentul Checkout pentru calcularea profitului. Agentul Manager asigură o colaborare eficientă între agenți și informează clienții despre starea cererilor lor.

Agentul Table gestionează informațiile despre statusul meselor în restaurant, inclusiv dacă sunt ocupate sau libere și starea clienților care se află la aceste mese. Acesta cunoaște, de asemenea, detaliile comenzilor de mâncare și prețurile acestora asociate fiecărei mese. Comunicarea agentului Table este esențială pentru colaborarea cu alți agenți, precum agentul Waiter pentru preluarea comenzilor, agentul Checkout pentru procesul de plată și agentul Manager pentru rezervări și igienizare.

Agentul Waiter acționează ca un intermediar între client și agentul Chef, preluând comenzile și transportându-le către bucătar. După ce preparatele sunt gata, Agentul Waiter le servește clienților și apoi curăță masa.

Agentul Chef are rolul simplu de a pregăti preparatele culinare, fără alte sarcini sau obiective adiționale.

Agentul Checkout îndeplinește funcția de casier în sistemul restaurantului. El stochează costurile interne ale restaurantului pentru diferitele tipuri de mâncare și prețurile plătite de clienți. La închiderea restaurantului, acesta calculează și returnează profitul obținut.

Fluxul de interacțiuni dintre acești agenți poate fi descris prin intermediul unor scenarii. Spre exemplu în cazul în care utilizatorul dorește sa rezerve o masă, acesta trimite o solicitare către agentul Manager. Agentul Manager verifică disponibilitatea meselor prin schimbul de informații cu Agentul Table. Dacă există mese disponibile, se alocă una dintre acestea clientului și confirmă rezervarea. În caz contrar, informează clientul că toate mesele sunt ocupate.

În cazul procesului de comandare a mâncării, clientul își exprimă dorința de a comanda un anumit preparat prin intermediul agentului Manager. Agentul Table înregistrează detaliile comenzii și actualizează suma totală de plată. Clientul își poate modifica comanda pe parcurs, informație actualizată în Agentul Table. Odată ce clientul finalizează plasarea comenzii, aceasta ajunge la bucătar pentru a putea fi preparată. După ce mâncarea este pregătită, agentul Waiter o livrează la masa clientului.

Când clientul dorește să achite nota de plată, acesta trimite o solicitare către agentul Manager. Acesta o redirecționează agenților capabili de a se ocupa de achitare. După ce aceasta a fost îndeplinită Agentul Checkout înregistrează profitul, iar agentul Waiter debarasează masa.

La finalul zilei, dacă sistemul consideră ca restaurantul este gol, afișează profitul total, reținut în Agentul Checkout.

Scenariile enumerate reprezintă bază de la care atributele BDI ale fiecărui agent au fost create. Întreaga funcționalitate a sistemului a fost construită de-a lungul unei logici de program derivată din scenariile prezentate. Utilizarea acestui sistem pentru managementul restaurantului oferă numeroase avantaje, printre care flexibilitatea în gestionarea resurselor și scalabilitatea sistemului. Fiecare agent poate funcționa independent, dar poate colabora eficient cu ceilalți agenți, ceea ce permite sistemului să se adapteze rapid la schimbări sau probleme neașteptate. În plus, distribuirea sarcinilor între agenții specializați reduce timpul de răspuns și crește eficiența operațională. Acest proiect evidențiază potențialul tehnologiei multi-agent și a modelului BDI în diverse domenii, contribuind la dezvoltarea soluțiilor inovative în gestionarea resurselor și proceselor

Contribuția mea la acest proiect a constat în implemetarea Agenților Waiter și Table. În cazul Agentului Table elementele BDI prezente sunt:

* Convingeri: meniul, numărul meselor și starea lor;
* Cerințe: obiective referitoare la configurația meselor (rezervare, comandă, curățare etc.);
* Intențiile sunt reprezentate de cerințe și planurile asociate acestora (interogare status masă, actualizare status masă etc.).

În cazul Agentului Waiter elementele BDI prezente sunt:

* Convingeri: locația curentă în restaurant, respectiv dacă are mâncare;
* Cerințe: nevoia de mișcare, respectiv de interacționare cu diferiți membrii ai sistemului;
* Intențiile sunt reprezentate de cerințe și planurile asociate acestora (schimbarea locației, îndeplinirea acțiunilor specifice unui chelner).

# Programul

|  |
| --- |
| public class TableAgent extends RestaurantAgent {  // Beliefs  int total\_number\_of\_tables = 5;  LinkedList<Table> tables = new LinkedList<>();  // Desires  LinkedList<String> desires = new LinkedList<>();  String last\_desire;  protected void setup() {  init("Table");  // Init tables  for (int i = 0; i < total\_number\_of\_tables; i++) {  tables.add(new Table(i));  }  addBehaviour(new CyclicBehaviour() {  @Override  public void action() {  if (!desires.isEmpty()) {  String current\_desire = desires.getFirst();  logInfo("Current desire: " + current\_desire);  if (current\_desire.equals("reserve")) {  if (reserveTable())  desires.removeFirst();  }  ...  }  else {  block();  }  }  });  }  protected void interpretMessage(String msg) {  if (msg.startsWith("Reserve")) {  desires.add("reserve");  }  ...  }  public boolean reserveTable() {...}  public boolean orderFood(String content) {...}  public boolean removeFood(String content) {...}  public boolean listOrder(String content) {...}  public boolean sendOrder(String content) {...}  public boolean deliverOrder(String content) {...}  public boolean payOrder(String content) {...}  public boolean cleanTable(String content) {...}  public boolean statusTable(String content) {...}  public boolean closeRestaurant() {...}  } |

|  |
| --- |
| public class WaiterAgent extends RestaurantAgent {  // Beliefs  String location; // Current location  boolean has\_food; // Does it carry food  // Desires  LinkedList<String> desires = new LinkedList<>();  @Override  protected void setup() {  location = "table\_0"; // Initial location  has\_food = false;  addBehaviour(new CyclicBehaviour() {  @Override  public void action() {  if (!desires.isEmpty()) {  String current\_desire = desires.getFirst();    // Choose action  if (current\_desire.startsWith("location")) {  walk(current\_desire.split(":")[1]);  desires.removeFirst();  }  else ...  }  else {  this.block();  }  }  });  }  protected void interpretMessage(String msg) {  if (msg.startsWith("Send order")) {  desires.add(String.format("order:%s", msg.substring(11)));  }  else ...  this.doWake();  }  public void walk(String target) {  if (!location.equals(target)) {  sleep(500); // Simulate walking  location = target;  }  }  public boolean sendOrderToChef(String order) {...}  public boolean deliverOrder(int table\_num) {...}  public boolean cleanTable(int table\_num) {...}  } |

# Bibliografie

[1] [https://download.actoron.com/docs/releases/jadex-3.0.0-RC51/jadex- mkdocs/BDI%20V3%20Tutorial/01%20Introduction/](https://download.actoron.com/docs/releases/jadex-3.0.0-RC51/jadex-%20%20mkdocs/BDI%20V3%20Tutorial/01%20Introduction/)

[2] <https://chatgpt.com/>

[3] Floroian, D. (2023). Sisteme multiagent. Alba Iulia: Editura Albastră.